Komission lausunto Euroopan yhteisön perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tekemistä tarkistuksista neuvoston yhteiseen kantaan, joka koskee ehdotusta: Euroopan parlamentin ja neuvoston direktiivi rakennusten energiatehokkuudesta komission ehdotusta muuttava EY:n perustamissopimuksen 250 (2) artiklan nojalla /* KOM/2002/0635 lopull. - COD 2001/0098 */





KOMISSION LAUSUNTO Euroopan yhteisön perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tekemistä tarkistuksista neuvoston yhteiseen kantaan, joka koskee ehdotusta: EUROOPAN PARLAMENTIN JA NEUVOSTON DIREKTIIVI rakennusten energiatehokkuudesta KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2001/0098 (COD) KOMISSION LAUSUNTO Euroopan yhteisön perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tekemistä tarkistuksista neuvoston yhteiseen kantaan, joka koskee ehdotusta: EUROOPAN PARLAMENTIN JA NEUVOSTON DIREKTIIVI rakennusten energiatehokkuudesta 1. Johdanto Euroopan yhteisön perustamissopimuksen 251 artiklan 2 kohdan kolmannen alakohdan c alakohdan mukaan komissio antaa lausunnon Euroopan parlamentin toisessa käsittelyssä tekemistä tarkistuksista. Seuraavassa on komission lausunto Euroopan parlamentin ehdottamista viidestä tarkistuksesta. 2. Taustaa - Komissio toimitti direktiiviehdotuksensa Euroopan parlamentille ja neuvostolle 11. toukokuuta 2001 (KOM(2001)226 lopullinen [1] - 2001/0098(COD)). [1] EYVL C 23 E, 31.7.2001, s. 266. - Talous- ja sosiaalikomitea antoi myönteisen lausunnon 17. lokakuuta 2001. - Euroopan parlamentti antoi 6. helmikuuta 2002 ensimmäisessä käsittelyssä lausunnon, jossa se teki tarkistuksia komission ehdotukseen. - Komissio antoi 16. huhtikuuta 2002 perustamissopimuksen 250 artiklan 2 kohdan nojalla muutetun ehdotuksen (KOM(2002)192 lopullinen [2]), johon sisältyy kokonaisuudessaan tai osittain suuri osa parlamentin tekemistä tarkistuksista. [2] EYVL C 203 E, 27.8.2002, s. 69. - Neuvosto vahvisti yhteisen kannan 7. kesäkuuta 2002. - Komissio antoi 11. kesäkuuta 2002 perustamissopimuksen 251 artiklan 2 kohdan toisen alakohdan nojalla Euroopan parlamentille tiedonannon neuvoston yhteisestä kannasta. - Euroopan parlamentti antoi 10. lokakuuta 2002 toisessa käsittelyssä lausunnon, jossa se teki viisi tarkistusta yhteiseen kantaan. 3. Ehdotuksen tarkoitus Komission ehdotus on vastaus Euroopan parlamentin ja neuvoston esittämiin toiveisiin toimista, joilla parannettaisiin rakennusten energiatehokkuutta ja hyödynnettäisiin alan suuri energiansäästöpotentiaali [3]. Tämän potentiaalin hyödyntämisen avulla oli määrä parantaa merkittävästi EU:n energiahuollon varmuutta ja edesauttaa Kiotossa asetettujen EU:n velvoitteiden saavuttamista. [3] A5-0054/2001 ja neuvoston päätelmät 8835/00 ja 14000/00 vuodelta 2000. Komission ehdotuksen perustavoitteena on parantaa rakennusten energiatehokkuutta EU:n alueella ja varmistaa mahdollisimman pitkälle, että rakennusten osalta toteutetaan ainoastaan kustannustehokkaita, teknisesti toteuttamiskelpoisia ja ympäristöä vähemmän kuormittavia toimenpiteitä. Ehdotuksen osien soveltaminen käytännössä jäisi kuitenkin jäsenvaltioiden vastuulle. Komission ehdotuksen tarkoituksena on säätää: (1) siitä, että jäsenvaltiot ottavat käyttöön rakennusten energiatehokkuuden laskentamenetelmän kehyksen, (2) tähän menetelmään perustuvien, energiatehokkuutta koskevien vähimmäisvaatimusten vahvistamisesta ja ajantasaistamisesta sekä niiden soveltamisesta useimpiin uusiin rakennuksiin ja kokonaispinta-alaltaan yli 1000 m2:n suuruisiin rakennuksiin, kun niihin tehdään laajamittaisia korjauksia, (3) rakennusten energiatehokkuussertifioinnista rakennuksia rakennettaessa, myytäessä tai vuokrattaessa ja (4) lämmityskattiloiden ja ilmastointijärjestelmien säännöllisistä tarkastuksista. 4. Komission kanta Euroopan parlamentin tarkistuksiin Euroopan parlamentti teki toisessa käsittelyssä neuvoston yhteiseen kantaan viisi tarkistusta, joista kaksi koskee uusia johdanto-osan kappaleita. Komissio hyväksyy kaikki parlamentin tekemät tarkistukset, koska ne ovat komission alkuperäisen ehdotuksen tavoitteiden mukaisia tai niissä on kysymys hyväksyttävissä olevasta kompromissista. 4.1 Tarkistus 8 koskee 15 artiklan 2 kohtaa. Kohdassa säädetään ajasta, jonka kuluessa ehdotettu direktiivi on saatettava osaksi kansallista lainsäädäntöä. Tarkistuksella lyhennetään yhteisen kannan mukainen neljän vuoden lisäaika kolmeen vuoteen, joka vastaa hieman paremmin komission alkuperäistä ehdotusta. Kansalliseen lainsäädäntöön saattamisen enimmäisajaksi tulee näin ollen kolme plus kolme vuotta. Komissio hyväksyy tarkistuksen kompromissina. 4.2 Tarkistuksella 9 lisätään yhteiseen kantaan uusi johdanto-osan kappale (16 a). Tarkistuksessa viitataan yleisluonteisesti keinoihin ja toimenpiteisiin, joilla jäsenvaltiot voivat kannustaa energiatehokkuuden parantamiseen. Komissio hyväksyy tarkistuksen, koska se on sopusoinnussa komission alkuperäisen ehdotuksen tavoitteiden kanssa. 4.3 Tarkistuksella 10 lisätään niin ikään uusi johdanto-osan kappale (18 a) yhteiseen kantaan. Tämä tarkistus koskee asukaskohtaisen laskutuksen merkitystä ja asukkaiden mahdollisuutta säädellä omaa lämmön ja lämpimän veden kulutustaan energian säästökeinona. Komissio hyväksyy tarkistuksen, koska se on sopusoinnussa komission alkuperäisen ehdotuksen tavoitteiden kanssa. 4.4 Tarkistuksella 11 muutetaan yhteisen kannan johdanto-osan 20 kappale. Tarkistus koskee rakennusmateriaalien, kuten huokoisten betoniharkkojen, luontaisia lämmöneristysominaisuuksia. Komissio hyväksyy tarkistuksen, koska se esitetään yhteydessä, jossa puhutaan laskentamenetelmien mukauttamisesta ja jäsenvaltioiden mahdollisuudesta tarkistaa vähimmäisvaatimuksia tekniikan kehityksen perusteella, mikä vastaa komission alkuperäisen ehdotuksen tavoitteita. 4.5 Tarkistuksella 12 muutetaan yhteisen kannan 2 artiklan 2 kohta, ja se liittyy rakennuksen energiatehokkuuden määritelmään. Tarkistus koskee energiankulutuksen asianmukaista arviointi- tai laskentatapaa ja energiankulutuksen asianmukaista esittämistä suhteessa standardoituun käyttöön. Komissio hyväksyy tarkistuksen, koska se vastaa komission kantaa, jonka mukaan energiatehokkuuden määritelmässä on tärkeää viitata selvästi standardoituun käyttöön. Tarkistus vastaa myös komission alkuperäisen ehdotuksen tavoitteita, jotka käyvät ilmi ehdotuksen liitteessä olevan energiatehokkuuden laskentamenetelmän osatekijöiksi valituista standardoiduista näkökohdista. 5. Päätelmät Komissio muuttaa Euroopan yhteisön perustamissopimuksen 250 artiklan 2 kohdan mukaisesti ehdotustaan edellä esitetyllä tavalla.